
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏19 אוקטובר 2017
כ"ט תשרי תשע"ח
מכרז 33/8.2017 : הפעלת מערך בחינות לנבחנים הלומדים במסגרות לימוד למבוגרים
הבהרה 1

סיכום תשובות לשאלות שהגיעו עד לתאריך 7.9.2017
1. כללי

1. המועד האחרון להגשת הצעות למכרז שבנדון הינו 30.10.2017 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
5. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
10. הפעילות במכרז הקודם למכרז זה בוצעה ע"י חברת מרמנת.

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)

1. סעיף 2.1, עמוד 3
באחריות המציעים לבדוק באם קיים ניגוד עניינים בין פעילותם המבוצעת כיום עבור משרד החינוך לבין הפעילות במכרז זה. 

2. סעיף 2.3.5, עמוד 4
הדרישה נשארת ללא שינוי. 
3. סעיף 2.3.5, עמוד 4
הדרישה נשארת ללא שינוי.
3. פרק 3 – הגדרות
יש להוסיף את ההגדרה הבאה :
הדרישות ממומחי תוכן הינן זהות לדרישות של כותב שאלונים כמפורט בסעיף 5.13.5. 
4. פרק 4 - תיאור הפרויקט והיקפו
1. סעיף 4.5.10 (3), עמוד 8
הקלדת הציונים הינה כמפורט בסעיף זה במכרז בהתאם למסלול. 
2. סעיף 4.6.14, עמוד 10
פרק הזמן בין מועד הבחינה לבין קבלת המספר הסופי של הנבחנים עומד על כ- 3 שבועות.

3. סעיף 4.7.7, עמוד 11
האגף ינחה את הקבלן בכל הנוגע לכתיבת שאלון בחינה וזאת כמפורט בסעיף זה במכרז.
4. סעיפים 4.8.3, 4.12.2 עמודים 11, 14
אחסון השאלונים יהיה במשרדי הקבלן ויועברו על ידו למרכזי הבחינה.
5. סעיף 4.10.1 עמוד 12
הקבלן יידרש להציב לפחות מאבטח אחד נושא נשק, בכל מרב"ח חיצוני. 
6. סעיף 4.12.7 עמוד 14
יום בחינה נמשך כ- 4 שעות.
במרב"חים מתקיימות הבחינות בין השעות 14:00-17:00
בשב"ס מתקיימות הבחינות בין השעות 16:00-19:00
7. סעיף 4.12.7 (ג) (3) עמוד 14
כח האדם הנדרש בכל יום בחינה הינו כמפורט בסעיף 4.10 למכרז. 
8. סעיף 4.12.7 (ז) עמוד 14
בתום הבחינה המחברות יועברו על ידי הקבלן למשרדיו. 
9. סעיפים 4.13.19, 4.16.2, עמודים 17-18
הקבלן יאחסן את המחברות לאחר קיום הבחינות במשרדיו. ככל שיידרש לאתר מחברות לצורך מענה להשגות, הקבלן יאתר את המחברות ממקום אחסונם במשרדיו. 
10. סעיף 4.18 עמודים 19-20
הדרישות הטכניות ממערך המחשוב הינן כמפורט בסעיף זה במכרז ובנספח 5.
11. סעיפים 4.18.8, עמוד 19
כיום המערכת מאוחסנת בשרת של הקבלן שמספק את השירותים. הקבלן במכרז זה יידרש לפעול בהתאם לאמור בסעיף זה במכרז. 
12. סעיף 4.20 עמוד 21
באחריות מרכזי ההשכלה להעמיד כיתת מחשבים לטובת הנבחנים.
13. סעיף 4.20.1 עמוד 21
היקפי הפעילות הינם כמפורט בסעיף זה במכרז. בכל יום בחינה פועלות כ- 40 כיתות בחינה בכל המרב"חים. 
5. פרק 5 כח האדם של הקבלן והאמצעים הנדרשים לביצוע המכרז
1. סעיף 5.4 עמוד 22
בכל הנוגע להעסקת עובדי מדינה כבעלי תפקידים במכרז זה, על הקבלן לפעול בהתאם לאמור בסעיף זה במכרז. 
2. סעיף 5.8 עמוד 23
בכל הנוגע להפרשות סוציאליות לעובדיו במכרז זה על הקבלן לפעול על פי כל דין והוראות המכרז.
3. סעיף 5.10 עמוד 23
בכל הנוגע לתנאי העסקה של עובדיו במכרז זה על הקבלן לפעול על פי כל דין והוראות המכרז.
6. פרק 6 פיצוי מוסכם
בסעיף 6.2 אירוע 5.1 יש לבטל את הכתוב בתוך הסוגריים בנוגע למשגיח שהגיע באיחור. יתר 
הסעיפים בפרק זה יישארו ללא שינוי.
7. פרק 7 חפיפה
1. סעיף (2)
במסגרת החפיפה על הקבלן להחזיר למשרד את מערכת המידע והנתונים שהועברו בתחילת ההתקשרות והצטברו במהלך ההתקשרות. 
8. פרק 8 זכויות יוצרים
כל הסעיפים בפרק זה יישארו ללא שינוי.
9. פרק 9 שמירת סודיות
כל הסעיפים בפרק זה יישארו ללא שינוי.
10. פרק 10 הדרישות לאבטחת מידע
כל הסעיפים בפרק זה יישארו ללא שינוי.
11. פרק 19 יחסי הצדדים
כל הסעיפים בפרק זה יישארו ללא שינוי.
12. פרק 20 פיקוח
כל הסעיפים בפרק זה יישארו ללא שינוי.
13. פרק 22 הפרות יסודיות
כל הסעיפים בפרק זה יישארו ללא שינוי.
14. פרק 23 מהזוכה (להלן הקבלן) יידרש
1. סעיפים 23.3, 23.7 עמודים 45-46, סעיף 24.1.2 עמוד 47 וסעיף 17 להסכם עמוד 75
בכל הנוגע לערבויות ראו סעיפים 3.5, 3.6.
15. פרק 24 מסמכים נדרשים ותנאי מסירת ההצעה
סעיף 24.1.4 עמוד 48
על המציע לצרף את כל המסמכים הנדרשים המאשרים את רישומו ומעמדו המשפטי. 
16. נספח 2-  חוזה שימוש בפורטל הספקים
על המציע לפעול בהתאם לאמור בנספח זה במכרז ובכלל זה צירוף הנספח להצעה כשהוא חתום כנדרש. 
17. נספח 3 - חוזה התקשרות 
כל הסעיפים בהסכם זה יישארו ללא שינוי.
18. נספח מספר 12 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
מציע יוכל לצרף להצעתו כל פירוט נוסף ורלוונטי למכרז זה.
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

6. נספחים א' 2, א' 8
ניתן לשנות את ההצהרות המצורפות למכרז, לתצהירים ערוכים כדין (דהיינו תצהיר עליו חותם המצהיר לאחר שהוזהר לומר את האמת ע"י  עוה"ד). 

בכבוד רב,


אורנה מיטמיגר
                           
מנהלת אגף רכש מכרזים והתקשרויות

